Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2021/C 63/10)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

STANDARTA GROZĪJUMA APSTIPRINĀŠANAS PAZIŅOJUMS

“TERRE ALFIERI”

PDO-IT-A1241-AM02

Paziņojuma datums: 2020. gada 24. novembris

APSTIPRINĀTĀ GROZĪJUMA APRAKSTS UN PAMATOJUMS

1. Apzīmējums un vīni – tradicionālie apzīmējumi

a) Itālijā “kontrolētā un garantētā cilmes vietas nosaukuma” (Denominazione di Origine Controllata e Garantita – DOCG) statuss ir rezervēts vīniem, kuriem statuss “kontrolēts cilmes vietas nosaukums” (Denominazione di Origine Controllata – DOC) ir bijis vismaz septiņus gadus, kā norādīts spēkā esošajos tiesību aktos, un kurus uzskata par īpaši vērtīgiem attiecībā uz tiem raksturīgajām kvalitātes īpašībām (salīdzinot ar līdzīgu vīnu vidējo rādītāju, tradicionālo dabas, cilvēku un vēsturisko faktoru ietekmes rezultātā) un iegūto komerciālo reputāciju. Tāpēc 11 gadus pēc tam, kad tiem pirmo reizi tika piešķirts aizsargāts statuss, ACVN “Terre Alfieri” vīniem tagad var izmantot Itālijas tradicionālo apzīmējumu “Denominazione di origine controllata e garantita” (DOCG), kam piemīt gan valsts, gan starptautiskā līmenī iegūta reputācija un cieņa. Grozījums attiecas uz vienotā dokumenta 1.3. punkta a) apakšpunktu (Cita informācija: tradicionālie apzīmējumi), un ar to atjaunina produkta specifikācijas pantus, kas satur apzīmējumu “kontrolēts cilmes vietas nosaukums”, aizstājot to ar apzīmējumu “kontrolēts un garantēts cilmes vietas nosaukums”.

b) Apzīmējumus Superiore un Riserva tagad var izmantot jau esošajiem produktu veidiem, kas iekļauti 1. kategorijā (Vīns). Klimata pārmaiņu ietekmē, kas nozīmē garākas vasaras un augstāku temperatūru, vīnogām ir lielāka cukuru un iespējamā spirta koncentrācija, kas vīnus padara piemērotākus izturēšanai. Tādēļ šī grozījuma mērķis ir izcelt vīnus, kuriem ir augstāks spirta saturs un kuri tradicionāli tiek izturēti, tādējādi labāk atspoguļojot ražoto ACVN “Terre Alfieri” vīnu faktisko profilu, paplašinot produktu klāstu un nodrošinot tirgum plašākas izvēles iespējas. Grozījums attiecas uz vienotā dokumenta 1.3. punkta b) apakšpunktu (Cita informācija: tradicionālie apzīmējumi) un produkta specifikācijas 1.–6. pantu.

2. Vīna vai vīnu apraksts

a) Ir pievienoti apraksti par veidiem “Terre Alfieri”Arneis Superiore, “Terre Alfieri”Nebbiolo Superiore un “Terre Alfieri”Nebbiolo Riserva, ieskaitot vīnus, kas marķēti ar vigna, kam seko vietas vai vīndārza nosaukums. Šo veidu iekļaušanas mērķis ir nošķirt vīnus, kas ražoti saskaņā ar šo ACVN un kam ir labāki analītiskie parametri (piemēram, lielāks spirta un/vai ekstrakta saturs), kā arī nepārprotams izturēšanas potenciāls, un jo īpaši sarkanvīnus, kuru īpašības var būt atkarīgas ne tikai no izmantotajām vīnogām, bet arī aromātiem, kas rodas koka mucu iedarbībā.

b) Visiem veidiem, kad tie ir gatavi patēriņam, ir noteikts minimālais skābums 4,5 grami uz litru, nevis 5 grami uz litru. Pamatojums: klimata pārmaiņas ir izraisījušas agrīnu nogatavošanos un vīnogu kopējā skābuma fizioloģisku samazināšanos. Tāpēc, pamatojoties uz novērojumiem ACVN vīnu ražošanas procesā, tika uzskatīts par lietderīgu visiem veidiem grozīt šo parametru līdz vismaz 4,5 gramiem uz litru. Grozījums attiecas uz vienotā dokumenta 4. punktu (Vīna vai vīnu apraksts) un produkta specifikācijas 6. pantu.

3. Maksimālās ražas

Jaunpievienotajiem veidiem – “Terre Alfieri”Arneis Superiore un “Terre Alfieri”Nebbiolo Superiore un Riserva – ir noteiktas maksimālās ražas.

Lai panāktu augstāku ražoto vīnu kvalitāti, ko raksturo lielāks spirta un ekstrakta saturs, maksimālās ražas no hektāra, kas noteiktas veidiem ar apzīmējumu Superiore, ir par vienu tonnu mazākas nekā pamatveidiem.

Šis grozījums attiecas uz vienotā dokumenta 5. punkta b) apakšpunktu (Maksimālās ražas) un produkta specifikācijas 4. pantu.

4. Vīnkopības standarti

“Terre Alfieri”Arneis dabiskā spirta tilpumkoncentrācija ir palielināta, ņemot vērā notiekošās klimata pārmaiņas un vīndārzos veiktos novērojumus par tā ražošanai paredzēto vīnogu dabīgo spirta tilpumkoncentrāciju. Tika uzskatīts par nepieciešamu nomainīt tilpumkoncentrācijas analītisko parametru no 11 % uz 11,5 %.

Šis grozījums attiecas uz produkta specifikācijas 4. pantu.

5. Vīnkopības standarti

a) Attiecībā uz “Terre Alfieri”Arneis ir atcelts noteikums, ka vīnus nedrīkst tirgot vismaz četrus mēnešus no tā gada 1. novembra, kurā ievāktas vīnogas, jo ražotāji uzskata, ka šis noteikums viņus nostāda komerciāli neizdevīgā stāvoklī.

b) Jaunajām kategorijām ir noteikti obligātie minimālie izturēšanas periodi: 6 mēneši vīnam “Terre Alfieri”Arneis Superiore; 12 mēneši vīnam “Terre Alfieri”Nebbiolo Superiore, no kuriem vismaz 6 mēnešus koka mucās; vismaz 24 mēneši vīnam “Terre Alfieri”Nebbiolo Riserva, no kuriem vismaz 12 mēnešus koka mucās. Šiem veidiem arī ir norādīts, ka izturēšanas procesam jāsākas no tā gada 1. novembra, kurā vīnogas ievāktas. Šis grozījums attiecas uz produkta specifikācijas 5. pantu.

6. Vīnogu ražošanas apgabals – redakcionāli grozījumi

Lai panāktu lielāku skaidrību, tika uzskatīts, ka vienotajā dokumentā jānorāda precīzas ražošanas apgabala robežas, kā aprakstīts produkta specifikācijā (Vīnogu ražošanas apgabals). Šis ir redakcionāls grozījums, kas nemaina ražošanas apgabala demarkāciju.

Šis grozījums attiecas uz vienotā dokumenta 6. punktu (Noteiktais ģeogrāfiskais apgabals).

7. Papildu nosacījumi – redakcionāli grozījumi

Atkāpes no prasības par ražošanu un iepildīšanu pudelēs noteiktajā ģeogrāfiskajā apgabalā ir pievienotas vienotā dokumenta sadaļā “Būtiski papildu nosacījumi”. Šie nosacījumi produkta specifikācijā ir kopš “Terre Alfieri” atzīšanas par ACVN (t. i., kopš 2009. gada), bet kļūdas dēļ tie netika iekļauti vienotajā dokumentā. Tāpēc šis ir redakcionāls grozījums.

Šis grozījums attiecas uz vienotā dokumenta 9. punktu (Būtiski papildu nosacījumi), bet neattiecas uz produkta specifikāciju.

8. Citi redakcionāli grozījumi

No produkta specifikācijas 6. panta ir svītrota šāda daļa, jo tā vairs neatbilst spēkā esošajiem tiesību aktiem: “Lauksaimniecības, pārtikas un mežsaimniecības politikas ministrija ar dekrētu var mainīt kopējo skābumu un bezcukuru ekstrakta ierobežojumus.”

— Produkta specifikācijā ir grozītas dažas atsauces uz tiesību aktiem.

— Vienotā dokumenta sadaļa “Cita informācija: kontaktinformācija” ir grozīta attiecībā uz 1.2.1., 1.2.2., 1.2.3. un 1.2.5. punktu.

VIENOTAIS DOKUMENTS

1. Produkta nosaukums

“Terre Alfieri”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produkta kategorijas

1. Vīns

4. Vīna vai vīnu apraksts:

“Terre Alfieri” Arneis

Krāsa: dažādas intensitātes salmdzeltena, iespējama zeltaina nokrāsa.

Smarža: maiga, aromātiska un reizēm ar ziedu aromātu.

Garša: spēcīgi sausa ar patīkamu rūgtuma piegaršu.

Minimālā kopējā spirta tilpumkoncentrācija: 12 %, arī vīniem, kas apzīmēti ar vigna, aiz kura ir norādīts vietas vai vīndārza nosaukums.

Minimālais bezcukuru ekstrakta saturs: 16 grami uz litru, arī vīniem, kas apzīmēti ar vigna, aiz kura ir norādīts vietas vai vīndārza nosaukums.

Analītiskās īpašības, kas nav norādītas šajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): Minimālais kopējais skābums: 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru): Maksimālais kopējais sēra dioksīda saturs (miligramos uz litru):

“Terre Alfieri” Arneis Superiore

“Terre Alfieri”Arneis Superiore, arī vīniem, kas apzīmēti ar vigna, aiz kura ir norādīts vietas vai vīndārza nosaukums

Krāsa: dažādas intensitātes salmdzeltena, iespējama zeltaina nokrāsa.

Smarža: maiga, aromātiska un reizēm ar ziedu aromātu.

Garša: spēcīgi sausa ar patīkamu rūgtuma piegaršu.

Minimālā kopējā spirta tilpumkoncentrācija: 12,5 %, arī vīniem, kas apzīmēti ar vigna, aiz kura ir norādīts vietas vai vīndārza nosaukums.

Minimālais kopējais skābums: 4,5 grami uz litru.

Minimālais bezcukuru ekstrakta saturs: 17 grami uz litru.

Analītiskās īpašības, kas nav norādītas šajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): Minimālais kopējais skābums: Maksimālais gaistošais skābums (miliekvivalentos uz litru): Maksimālais kopējais sēra dioksīda saturs (miligramos uz litru):

“Terre Alfieri” Nebbiolo

Krāsa: rubīnsarkana, vīnam nogatavinoties, tuvojas granātsarkanai.

Smarža: raksturīga, maiga un reizēm ar vijolīšu smaržas niansēm.

Garša: spēcīgi sausa, piesātināta un harmoniska.

Minimālā kopējā spirta tilpumkoncentrācija: 13 %, arī vīniem, kas apzīmēti ar vigna, aiz kura ir norādīts vietas vai vīndārza nosaukums.

Minimālais kopējais skābums: 4,5 grami uz litru.

Minimālais bezcukuru ekstrakta saturs: 22 grami uz litru. 23 grami uz litru vīniem, kas apzīmēti ar vigna, aiz kura ir norādīts vietas vai vīndārza nosaukums.

Analītiskās īpašības, kas nav norādītas šajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): Minimālais kopējais skābums: 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru): Maksimālais kopējais sēra dioksīda saturs (miligramos uz litru):

“Terre Alfieri” Nebbiolo Superiore

“Terre Alfieri”Nebbiolo Superiore, arī vīniem, kas apzīmēti ar vigna, aiz kura ir norādīts vietas vai vīndārza nosaukums.

Krāsa: rubīnsarkana, vīnam nogatavinoties, tuvojas granātsarkanai.

Smarža: raksturīga, maiga un reizēm ar vijolīšu smaržas niansēm.

Garša: spēcīgi sausa, piesātināta un harmoniska.

Minimālā kopējā spirta tilpumkoncentrācija: 13,5 %, arī vīniem, kas apzīmēti ar vigna, aiz kura ir norādīts vietas vai vīndārza nosaukums.

Minimālais kopējais skābums: 4,5 grami uz litru.

Minimālais bezcukuru ekstrakta saturs: 23 grami uz litru.

Analītiskās īpašības, kas nav norādītas šajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): Minimālais kopējais skābums: 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru): Maksimālais kopējais sēra dioksīda saturs (miligramos uz litru):

“Terre Alfieri” Nebbiolo Riserva

Krāsa: rubīnsarkana, vīnam nogatavinoties, tuvojas granātsarkanai.

Smarža: raksturīga, maiga un reizēm ar vijolīšu smaržas niansēm.

Garša: spēcīgi sausa, piesātināta un harmoniska.

Minimālā kopējā spirta tilpumkoncentrācija: 13,5 %, arī vīniem, kas apzīmēti ar vigna, aiz kura ir norādīts vietas vai vīndārza nosaukums.

Minimālais kopējais skābums: 4,5 grami uz litru.

Minimālais bezcukuru ekstrakta saturs: 23 grami uz litru.

Analītiskās īpašības, kas nav norādītas šajā tabulā, atbilst valsts un ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %): Minimālais faktiskais spirta saturs (tilp. %): Minimālais kopējais skābums: 4,5 grami uz litru (izteikts vīnskābē) Maksimālais gaistošais skābums (miliekvivalentos uz litru): Maksimālais kopējais sēra dioksīda saturs (miligramos uz litru):

5. Vīndarības metodes

a. Īpašās vīndarības metodes

NAV

b. Maksimālās ražas

“Terre Alfieri”Arneis

10 000 kg vīnogu no hektāra

“Terre Alfieri” Arneis Superiore , arī vīniem, kas apzīmēti ar vigna , aiz kura ir norādīts vietas vai vīndārza nosaukums

9 000 kg vīnogu no hektāra

“Terre Alfieri”Nebbiolo, arī Riserva

8 500 kg vīnogu no hektāra

“Terre Alfieri”Nebbiolo Superiore un “Terre Alfieri”Nebbiolo Riserva, arī vīniem, kas apzīmēti ar vigna, aiz kura ir norādīts vietas vai vīndārza nosaukums

7 500 kg vīnogu no hektāra

6. Noteiktais ģeogrāfiskais apgabals

DOCG“Terre Alfieri” vīnu ražošanai piemērotu vīnogu ražošanas apgabals aptver visu Antignano, Celle Enomondo, Cisterna d' Asti, Revigliasco, San Damiano, San Martino Alfieri un Tigliole pašvaldību teritoriju Asti provincē un daļu no Castellinaldo, Govone, Magliano Alfieri un Priocca pašvaldības teritorijas Cuneo provincē, un tā robežas ir aprakstītas turpinājumā.

No Asti un Cuneo provinces robežas San Damiano, Govone un Priocca pašvaldību robežu krustpunktā Govone pašvaldības vietā Bricco Genepreto robeža stiepjas pa ceļu, kas ved uz Montebertola dienvidaustrumiem līdz krustojumam ar Craviano pašvaldības ceļu, kas stiepjas uz austrumiem līdz Govone kapsētai. Tālāk tas stiepjas dienvidaustrumu virzienā pa provinces ceļu, kas ved no Govone uz Priocca, šķērsojot San Pietro di Govone, un tālāk stiepjas pa ceļu uz dienvidaustrumiem līdz krustojumam ar provinces ceļu Nr. 2 (iepriekš – Nr. 231) Priocca teritorijā. Tālāk tas stiepjas pa provinces ceļu Nr. 2 uz dienvidiem līdz krustojumam ar Via Pirio, kamēr tas iestiepjas dienvidaustrumu virzienā Madonnina uz Priocca/Magliano Alfieri provinces ceļa. Tālāk tas stiepjas pa ceļu uz San Bernardo (Magliano Alfieri pašvaldībā) un turpinās uz dienvidrietumiem pa Castellinaldo/Priocca/Magliano provinces ceļu uz San Michele (Castellinaldo pašvaldībā). Krustojumā ar Leschea pašvaldības ceļu tas stiepjas dienvidaustrumu virzienā līdz pašvaldības kapsētas ceļam līdz pat Santa Maria, netālu no baznīcas (196 m kontūrlīnija) Magliano Alfieri pašvaldībā. Tālāk tas stiepjas dienvidaustrumu virzienā uz Via Moisa un no turienes – dienvidu virzienā līdz Borgata San Pietro (214 m kontūrlīnija) ciemam un tālāk līdz San Carlo della Serra, turpinoties līdz robežai ar Castagnito pašvaldību. Tas stiepjas gar robežu austrumu virzienā līdz Asti/Alba valsts šosejas Nr. 231 krustojumam un turpinās pa šoseju uz ziemeļrietumiem virzienā uz Asti, līdz tas šķērso Tanaro upi Govone teritorijā. Tālāk tas stiepjas gar upi ziemeļu virzienā līdz Asti un Cuneo provinču robežai starp Govone un San Martino Alfieri teritorijām.

7. Galvenās vīna vīnogu šķirnes

‘Arneis B’

‘Nebbiolo N’

8. Saiknes vai saikņu apraksts

DOC “Terre Alfieri”

Nosaukums “Terre Alfieri” attiecas uz vīnogulāju platību, kas atrodas Comunità Collinare [Kalnu kopiena] un pašvaldību savienībā “Roero fra Tanaro e Castelli”. Attiecīgais vīnogu audzēšanas apgabals ir būtiska Asti lauku tradīciju un kultūras vērtība: tradicionālā vīnkopība, kas tiek turpināta arī mūsdienās un guvusi augstu reputāciju tirgū.

Ar savu neatlaidību vietējie vīnkopji ir paglābuši šķirni ‘Arneis’ no izzušanas un saglabājuši ‘Nebbiolo’ audzēšanas tradīcijas, nododot tās nākamajām paaudzēm kā vietējās vēstures daļu.

9. Būtiski papildu nosacījumi (iepakojums, marķēšana, citas prasības)

Atkāpe attiecībā uz ražošanu noteiktajā ģeogrāfiskajā apgabalā

Tiesiskais regulējums:

ES tiesību akti

Papildu nosacījuma veids:

atkāpe attiecībā uz ražošanu noteiktajā ģeogrāfiskajā apgabalā

Nosacījuma apraksts:

DOCG“Terre Alfieri” vīnu darīšanas procesi ir jāveic vīnogu ražošanas apgabalā. Šīs darbības drīkst veikt arī Asti un Cuneo provinču administratīvajās teritorijās, pie kurām pieder ražošanas apgabals.

Iepakošana noteiktajā ģeogrāfiskajā apgabalā

Tiesiskais regulējums:

valsts tiesību akti

Papildu nosacījuma veids:

iepakošana noteiktajā ģeogrāfiskajā apgabalā

Nosacījuma apraksts:

DOCG“Terre Alfieri” vīnu pildīšana pudelēs jāveic ražošanas apgabalā.

Saskaņā ar Komisijas Deleģētās regulas (ES) 2019/33 4. panta 2. punktu pildīšana pudelēs vai iepakošana jāveic norādītajā ģeogrāfiskajā apgabalā, lai saglabātu kvalitāti, garantētu izcelsmi un nodrošinātu pārbaužu efektivitāti. ACVN “Terre Alfieri” vīnu atšķirīgās iezīmes un īpašības, kas saistītas ar to izcelsmes apgabalu, ir labāk aizsargātas, ja vīns tiek pildīts pudelēs ražošanas apgabalā, jo noteiktā apgabala ražotāji ir atbildīgi par visu tehnisko noteikumu piemērošanu un izpildi attiecībā uz pārvadāšanu un pildīšanu pudelēs un viņiem ir nepieciešamās profesionālas prasmes. Tāpēc kompetento iestāžu pārbaužu sistēma visos ražošanas posmos (jo īpaši pudelēs pildīšanas posmā) ir efektīvāka tādā ierobežotā apgabalā kā, piemēram, ACVN “Terre Alfieri”. Šī prasība dod labumu uzņēmējiem, kuri apzinās riskus un ir atbildīgi par apzīmējuma kvalitātes saglabāšanu, un nodrošina patērētājiem pārliecību par vīnu izcelsmi un kvalitāti, kā arī to atbilstību produkta specifikācijai, labvēlīgi ietekmējot apzīmējuma tēlu un reputāciju.

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/16194

(1) OV L 9, 11.1.2019., 2. lpp.